En 1526-1527 esclatoron grans revueltas yelaís entre os turquemans. En 1533 Solimán encomenzó una campanya y ocupó Azerbaichán, pero o Xah Tahmasp eludió o combate. Solimán alavez atacó Bagdad y la prenió aproveitando que os sunnís se revelasen contra os sefevidas xiitas. Bagdad fue anexionata en 1534 y dimpués Basora en 1547. A més os otomans recuperoron Erzurum y Van en Armenia u Anatolia Oriental. Dimpués d'atras espedicions inutils en Azerbaichán en 1555 firmó a paz d'Amasía con os sefevidas con una primera delimitación oficial entre os dos imperios.